Celbridge

Celbridge (irsk: Cill Droichid) er en by og distrikt ved elven Liffey i grevskapet Kildare i Irland. Den ligger omkring 23 km vest for Dublin. Den er både et lokalt senter og en pendlerby i området Stor-Dublin, og ligger i skjæringspunktet mellom de regionale veiene R403 og R405. I henhold til folketellingen av 2016 har Celbridge en befolkning på 20 288 innbyggere.Sapmap Area - Settlements - Celbridge , Census 2016. CSO Det gjør Celbridge til tredje største byen i Kildare etter befolkning.

 Etymologi 
Navnet Celbridge er avledet fra den irske Cill Droichid som betyr «Brokirken» eller «Kirken ved broen». Det irske navnet ble historisk anglikisert som Kildroicht, Kildrought, Kildroght, Kildrout.«Cill Droichid/Celbridge», Logainm.ie«Celbridge - Towns & Villages»  i Lewis's Topographical Dictionary 1837, via Kildare.ie

 Herregårder 
Castletown House regnes som Irlands fineste palladiske herregård.«Architectural History», Castletown Det ble bygget i 1722 for William Conolly, speaker i det irske underhuset. Celbridge Abbey er en herregård bygget i 1697 for Bartholomew Van Homrigh som da var overborgermester (Lord Mayor) av Dublin.«Van Homrigh, Bartholomew», Dictionary of Irish Biography Det er imidlertid mer kjent som hjemmet til hans datteren, Esther Vanhomrigh, (1688–1723) som var  mangeårig elsker og brevkorrespondent av forfatteren Jonathan Swift (1667–1745). Swift var kjent for å ha reist ofte til Celbridge Abbey for å se henne. Diktet der Swift fiksjonaliserte henne som «Vanessa», Cadenus and Vanessa ble skrevet i 1713, men først utgitt i 1726, tre år etter hennes død.Stephen, Leslie (1898): «Swift, Jonathan», i: Lee, Sidney (red.): Dictionary of National Biography. Bind 55. London: Smith, Elder & Co.; s. 215.

 Referanser 

 Eksterne lenker 


Kategori:Byer i Kildare